EVALUARE NATIONALA 2015. Miercuri va fi sustinuta proba la Matematica, care este si ultima. Rezultatele vor fi afisate vineri, pana la ora 16:00. In aceeasi zi pot fi depuse contestatiile. Rezultatele finale vor fi facute publice in 30 iunie.

Vezi si: REZULTATE EVALUARE NATIONALA 2015

UPDATE 15.00 Ministerul Educatiei a publicat baremul la proba de MATEMATICA de la EVALUAREA NATIONALA.

UPDATE 12.30 Matematica, proba de foc de la EVALUAREA NATIONALA 2015 MATEMATICA, le-a facut o surpriza placuta elevilor. Adolescentii au iesit optimisti din clase si spun ca subiectele au fost mult mai usoare decat se asteptau. Altfel spus vor curge notele de 10.

Surprinzator, cei mai multi dintre elevii care au dat azi proba de MATEMATICA spun ca exercitiile si problemele pe care le-au primit au fost prea usoare. Si profesorii lor sunt de aceeasi parere:

Elev: "A fost usor, o sa luam multi 10".

Profesoara: "Elevii spun ca a fost usor. As fi vrut macar un subiect mai greu pentru departajare."

La algebra au avut de facut cateva calcule simple, de rezolvat o functie, dar si o expresie matematica. In ceea ce priveste partea de geometrie au primit o problema cu un dreptuncghi, dar si una cu piramida. Acesta din urma ar fi trebuit sa fie subiectul de departajare, adica putin mai dificil, insa copiii, dar si profesorii spun ca a fost destul de simplu. Daca este asa sau nu vom vedea la cand vor primi rezultatele.

Reactiile copiilor sunt bune daca ne gandim ca la simularea din iarna mai putin de jumatate dintre ei au luat 5 la matematica.

Evaluarea are o pondere de 75 la suta din media de admitere la liceu, 25 % revine mediei din anii 5-8. Examenul de miercuri s-a desfasurat 4050 de centre, iar lucrarile vor fi corectate in 254 de centre. Luni au fost eliminati 5 elevi, care au primit nota 1.

UPDATE 10.45 Iata ce subiecte au primit elevii de clasa a VIII-a la EVALUARE NATIONALA 2015 MATEMATICA.

Varianta extrasa a fost cea cu numarul 7, iar elevii au avut la dispozitie 2 ore pentru a raspunde cerintelor. Primele rezultate vor fi afisate vineri, 26 iunie.

UPDATE 08.30 Elevii au intrat deja in salile de examen. au putut sa faca acest lucru pana la ora 8:30. In mai putin de o jumatate de ora vor primi si subiectele, apoi au la dispozitie 2 ore pentru a le rezolva. Vorbim azi de examenul la matematica, o proba care de obicei vine cu note mai mici decat la limba romana.

De altfel, la simularea din iarna mai putin de 50 la suta dintre elevii de clasa a 8 a au luat note peste 5 la matematica. Speram ca intre timp s-au pregatit mai bine, caci au avut destul timp la dispozitie pentru a face acest lucru.

EVALUARE NATIONALA 2015. La proba de Matematica de la Evaluarea Nationala sunt asteptati sa se prezinte aproximativ 180.000 de absolventi ai clasei a VIII-a.

La examenele de la Evaluarea Nationala din iunie 2014, 71,12% la suta dintre participanti au obtinut medii peste 5, fata de 75,91% in 2013. Dintre cei 165.188 de candidati inscrisi atunci, la Evaluarea Nationala au participat 159.953 (96,8%).

EVALUARE NATIONALA 2015. Modul de desfasurare a examenului

Examenul incepe la ora 9:00 si dureaza 2 ore, iar accesul elevilor in sali este permis pana cel tarziu la ora 8:30. Elevii se aseaza cate unul in banca, in ordine alfabetica, potrivit metodologiei de examen. Fiecare elev primeste o coala de hartie tipizata, pe care trebuie sa isi scrie cu majuscule numele, prenumele tatalui, toate prenumele personale, in ordinea in care sunt trecute in actul de identitate, si apoi sa completeze celelalte date de pe coltul care va fi lipit dupa ce profesorii distribuie subiectele in sala si dupa ce asistentii din sali verifica toate datele si semneaza in interiorul portiunii care urmeaza a fi sigilata.

Fiecare elev va primi, in timpul examenului, atatea coli tipizate si ciorne marcate cu stampila scolii cate le sunt necesare. La fiecare coala primita, elevii trebuie sa completeze datele personale, in coltul care urmeaza sa fie lipit. Metodologia prevede ca "pentru lipirea coltului lucrarii se foloseste lipici sau acelasi tip de etichete autocolante, pentru toti elevii din unitatea de invatamant".

EVALUARE NATIONALA 2015 Elevii sunt supravegheati de cate 2 asistenti in fiecare sala de examen. Acestia sunt profesori care predau alta materie decat cea la care sunt examinati absolventii de gimnaziu. Un asistent sta in fata clasei, iar celalalt in spatele clasei. Ei sunt responsabili cu asigurarea ordinii si a linistii in sala, iar daca observa incalcari ale regulilor trebuie sa-l sesizeze pe presedintele comisiei de examen.

Din momentul in care subiectele sunt distribuite, niciun elev nu mai poate sa intre in sala de examen si niciun elev nu poate parasi sala, decat daca preda lucrarea scrisa si semneaza de predarea acesteia, stipuleaza metodologia. Elevii care nu se afla in sala in momentul distribuirii subiectelor pierd dreptul de a mai sustine Evaluarea Nationala in aceasta sesiune.

Metodologia precizeaza ca, in cazuri exceptionale, daca un elev se simte rau si solicita parasirea temporara a salii, este insotit de unul dintre asistenti, pana la intoarcerea in sala de clasa. Insa timpul alocat rezolvarii subiectelor nu se modifica si nu se prelungeste.

Elevii trebuie sa foloseasca numai cerneala sau pasta de culoare albastra, pentru scrierea raspunsurilor la subiecte, iar pentru trasarea schemelor si a desenelor - numai creion negru. La examenul de Matematica, absolventii de gimnaziu pot sa utilizeze instrumente de desen.

Elevii care vor sa corecteze o greseala taie fiecare rand din pasajul gresit cu o linie orizontala. Metodologia prevede ca "in cazul in care unii elevi, din diferite motive - corectari numeroase, greseli care ar putea fi interpretate drept semn de recunoastere - doresc sa-si transcrie lucrarea, fara sa depaseasca timpul stabilit, primesc alte coli tipizate", iar colile folosite initial se anuleaza pe loc.

EVALUARE NATIONALA 2015. La expirarea celor 2 ore de examen, elevii predau lucrarile in faza in care se afla, fiind interzisa depasirea timpului stabilit. Elevii numeroteaza foile, sub indrumarea asistentilor, numai cu cifre arabe, in partea de jos a paginii, in coltul din dreapta, indicand pagina curenta si numarul total de pagini (de exemplu sub forma 3/5, pentru pagina a treia, daca elevul a scris in total cinci pagini). Le predau apoi asistentilor lucrarile si semneaza pentru confirmarea predarii lucrarii si a numarului de pagini. Trei elevi raman in sala, pana la predarea ultimei lucrari.

Daca un candidat refuza sa predea lucrarea scrisa, atunci el este eliminat din examen si nu va mai putea participa la probele urmatoare.

EVALUARE NATIONALA 2015. Evaluarea si notarea lucrarilor se realizeaza de catre doi profesori, care lucreaza obligatoriu in sali separate. In cazul in care diferenta dintre notele date de catre cei doi evaluatori este de cel mult 1 punct, nota finala este media aritmetica a acestora, cu doua zecimale, fara rotunjire. Daca diferenta de note este mai mare de 1 punct, lucrarea este recorectata de alti doi profesori evaluatori, stabiliti de presedintele comisiei, iar nota acordata de acestia este nota finala.

Anul acesta, in clasele in care elevii dau examen, in salile in care se descarca si se multiplica subiectele, precum si in salile in care se evalueaza si depoziteaza lucrarile scrise ale elevilor - vor fi camere functionale de supraveghere video si audio.

Comisiile de examen sunt obligate sa verifice aceste inregistrari audio-video, prin sondaj, dupa fiecare proba scrisa. In cazul in care la aceasta verificare sunt sesizate nereguli, fraude sau tentative de frauda, dar si in cazul in care exista sesizari privitoare la nereguli, comisia trebuie sa verifice inregistrarile audio-video din toate salile de examen din acea scoala. In cazul in care un elev este prins astfel ca a copiat, el primeste nota 1

EVALUARE NATIONALA 2015. Ce obiecte sunt interzise in sala de examen

Se interzice candidatilor la Evaluarea Nationala sa aiba, in salile de examen, asupra lor, in obiectele de imbracaminte sau incaltaminte, in penare si altele asemenea sau in bancile in care sunt asezati in salile de examen, orice fel de lucrari: manuale, carti, dictionare, culegeri, formulare, memoratoare, notite, insemnari, rezumate, ciorne sau lucrari ale altor candidati etc., care ar putea fi utilizate pentru rezolvarea subiectelor.

Se interzice candidatilor sa aiba, in salile de examen, asupra lor, in obiectele de imbracaminte sau incaltaminte, in penare si altele asemenea, sau in bancile in care sunt asezati in salile de examen, telefoane mobile, casti audio, precum si orice mijloc electronic de calcul sau de comunicare/care permite conectarea la internet/la retele de socializare, care ar putea fi utilizate pentru rezolvarea subiectelor, pentru efectuarea calculelor, pentru comunicare intre candidati sau cu exteriorul.

Se interzice candidatilor sa comunice intre ei sau cu exteriorul, sa copieze, sa transmita materiale care permit copiatul sau sa schimbe intre ei foi din lucrare, ciorne, notite sau alte materiale care ar putea fi utilizate pentru rezolvarea subiectelor, pentru comunicare intre candidati sau cu exteriorul.

EVALUARE NATIONALA 2015. Incalcarea acestor reguli va fi considerata frauda/tentativa de frauda, iar candidatii respectivi vor fi eliminati de la proba respectiva, indiferent daca materialele/obiectele interzise au fost folosite sau nu, indiferent daca au fost introduse de acestia sau de alti candidati, de cadre didactice din comisie sau de alte persoane si indiferent daca ei au primit sau au transmis materialele interzise.

Candidatii eliminati de la o proba pentru frauda sau tentativa de frauda vor primi nota 1 (unu) pe lucrarea scrisa respectiva.

Calendar de desfasurare EVALUARE NATIONALA 2015

- 13 iunie 2015 Incheierea cursurilor pentru clasa a VIII-a

- 15-17 iunie 2015 Inscrierea la Evaluarea Nationala

- 22 iunie 2015 Limba si literatura romana - proba scrisa

- 23 iunie 2015 Limba si literatura materna - proba scrisa

- 24 iunie 2015 Matematica - proba scrisa

- 26 iunie 2015 Afisarea rezultatelor (pana la ora 16)

- 26 iunie 2015 Depunerea contestatiilor (orele 16 - 20)

- 27 -29 iunie 2015 Rezolvarea contestatiilor

- 30 iunie 2015 Afisarea rezultatelor finale dupa contestatii